একই দিনে পর পর পাঁচ জায়গায় চুরি। দু ঘণ্টা নিখুঁত অপারেশনে বাদ নেই রাষ্ট্রায়ত্ত ব্যাঙ্ক, পোস্ট অফিস, গ্যাসের দোকান, সোনার দোকান কিছুই। চোরদের তাণ্ডবে তছনছ সব। আতঙ্ক ছড়িয়েছে গোটা হরিনাভিতে।
 নিজস্ব প্রতিবেদন : একই দিনে পর পর পাঁচ জায়গায় চুরি। দু ঘণ্টা নিখুঁত অপারেশনে বাদ নেই রাষ্ট্রায়ত্ত ব্যাঙ্ক, পোস্ট অফিস, গ্যাসের দোকান, সোনার দোকান কিছুই। চোরদের তাণ্ডবে তছনছ সব। আতঙ্ক ছড়িয়েছে গোটা হরিনাভিতে। শুক্রবার গভীর রাতে হরিনাভির একের পর এক ব্যবসায়িক প্রতিষ্ঠানে অবাধে লুঠপাট চালায় চোরের দল। ব্যাঙ্ক, পোস্ট অফিস, গ্যাসের দোকান, সোনার দোকান, বেছে বেছে হানা দেয় চোরের দল। তালা ভেঙে চলে অবাধ লুঠপাট। গভীর রাতে প্রায় ২ ঘণ্টা ধরে চলে চোরদের অপারেশন। ভোর চারটে পর্যন্ত তাণ্ডব চালিয়ে চম্পট দেয় চোরের দল। এদিকে খোলা রাস্তার উপর এভাবে চোরের দল দাপিয়ে বেড়ালেও কেন পুলিসের নজরে এল না? পুলিসের টহলদারি ভ্যান কোথায় ছিল? ইতিমধ্যেই সেই প্রশ্ন উঠতে শুরু করেছে। চরম নিরাপত্তাহীনতায় ভুগছে হরিনাভির মানুষ।